b'\n_START_ARTICLE_\nAasta Hansteen-feltet\n_START_PARAGRAPH_\nAasta Hansteen-feltet (tidligere Luva, 6707/10-1) er et gassfelt med noe kondensat, som ligger 300 km nordvest for Sandnessj\xc3\xb8en._NEWLINE_Det ble gjort gassfunn p\xc3\xa5 feltet i 1997. Havdypet i omr\xc3\xa5det er p\xc3\xa5 1300 m. Feltet er planlagt utbygd med et flytende feltsenter, en s\xc3\xa5kalt Spar-plattform, og kan bli det f\xc3\xb8rste feltsenteret for framtidige gassfunn i det samme omr\xc3\xa5det. Produksjonen er planlagt startet i siste kvartal 2018, og de totale investeringene i feltet er budsjettert til mer enn 34 milliarder kroner._NEWLINE_Feltet er oppkalt etter maleren, forfatteren og kvinnesakskvinnen Aasta Hansteen.'